**Δίμηνη Αμειβόμενη Πρακτική Άσκηση για Φοιτητές/Φοιτήτριες του ΜΙΘΕ**

**Συμπλήρωση-Υποβολή Αιτήσεων: 27 Φεβρουαρίου – 14 Μαρτίου 2017**

Οι φοιτήτριες και οι φοιτητές του ΜΙΘΕ που ενδιαφέρονται για δίμηνη πρακτική άσκηση μεταξύ Απριλίου και Αυγούστου 2017 μπορούν να συμπληρώσουν τη σχετική αίτηση μεταξύ **27 Φεβρουαρίου και 14 Μαρτίου 2017**. Η αίτηση πρέπει να κατατεθεί στην Γραμματεία του ΜΙΘΕ. Όσοι/όσες θα υποβάλουν αίτηση στη Γραμματεία πρέπει να κάνουν και εγγραφή στο eclass της πρακτικής άσκησης (<http://eclass.uoa.gr/courses/PHS286/>) για να ενημερώνονται για την εξέλιξη της διαδικασίας.

Παρέχεται η δυνατότητα για πρακτική άσκηση μέχρι και 15 φοιτητριών και φοιτητών. Όσες/οι κάνουν αίτηση θα ενημερωθούν για τους φορείς στους οποίους μπορεί να γίνει η πρακτική άσκηση και τον αριθμό των θέσεων πρακτικής άσκησης σε κάθε φορέα. Η κάλυψη των θέσεων θα γίνει με βάση σειρά επιλογής που θα καθοριστεί από τη Γενική Συνέλευση των μελών ΔΕΠ του ΜΙΘΕ, μετά από εισήγηση του επιστημονικού υπεύθυνου του προγράμματος πρακτικής άσκησης.

Η πρακτική άσκηση των ασκουμένων θα διαρκέσει 2 μήνες πλήρους απασχόλησης και θα γίνει μεταξύ Απριλίου και Αυγούστου 2017. Ως ωράριο πλήρους απασχόλησης ανά μήνα των ασκούμενων φοιτητών ΑΕΙ, θεωρείται το αντίστοιχο θεσμοθετημένο ωράριο πλήρους απασχόλησης των εργαζομένων του Φορέα Υποδοχής της Πρακτικής Άσκησης, στην αντίστοιχη ειδικότητα. Η αποζημίωση των ασκουμένων ανά μήνα πλήρους απασχόλησης ορίζεται στα 200 ευρώ, συμπεριλαμβανομένης της ασφαλιστικής κάλυψης.

Η πρακτική άσκηση υποστηρίζεται από το επιχειρησιακό πρόγραμμα «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση» - Άξονες Προτεραιότητας 7, 8 οι οποίοι συγχρηματοδοτούνται από το Ευρωπαϊκό Κοινωνικό Ταμείο (ΕΚΤ) με τίτλο «Πρακτική Άσκηση Τριτοβάθμιας Εκπαίδευσης».

Ο Πρόεδρος του ΜΙΘΕ

Ι. Χριστιανίδης